
Nifer o eiriau – 3218 
Cylch 2: Ymchwilio i’r Dysgu: 
Beth, sut a pham ydw i’n addysgu?
Dylunio a chynnal astudiaeth ymchwil ar raddfa fach, a gwerthuso'n feirniadol effaith offer ymchwil a ddewiswyd, a’r data, ar y dysgwr ac ar eich ymarfer proffesiynol.

Cwestiwn Ymchwil:  Sut mae hunan-asesu ac asesu cyfoedion yn gwella cyrhaeddiad disgyblion?






Bwriad yr aseiniad yw i gynnal astudiaeth ymchwil ar raddfa fach, a gwerthuso'n feirniadol effaith offer ymchwil a ddewiswyd. Mae’r astudiaeth yma yn archwilio’n benodol y canfyddiadau ar asesu ar gyfer dysgu. Byddaf yn defnyddio fy nghanfyddiadau yn y gobaith o wella fy mherfformiad o fewn yr ysgol wrth fynd allan ar brofiadau dysgu gan arwain at arferion da yn yr ystafell ddosbarth.  
 “Asesu ar gyfer Dysgu yw’r broses o chwilio am dystiolaeth a dehongli’r dystiolaeth honno er mwyn i ddysgwyr a’u hathrawon ei ddefnyddio i benderfynu ble yn union mae dysgwyr ni o ran yr hyn a dysgwyd ganddynt, i ble mae gen iddynt fynd a’r ffordd orau o gyrraedd yno.” (Grwp Diwygio Asesu , 2002)
Mae adolygiad ar asesu yn y dosbarth wedi profi asesu ar gyfer dysgu fel un o’r ffyrdd pwysicaf o wella dealltwriaeth a chodi safonau disgyblion. (Black and Wiliam, 1998) Canfyddir disgyblion fel cyfranwyr gweithredol a ddylai allu gwerthuso eu dysgu a chamgymeriadau sy’n dynodi ar gyfer datblygiad. (Black and Wiliam, 1998) Mae asesu ar gyfer dysgu “yn greiddiol i gynllunio cwricwlwm” ac y mae’n nodi mai “asesu yw'r allwedd i gefnogi dysgu” (Llywodraeth, 2020) Mae yna sawl egwyddor i Asesu ar gyfer Dysgu ond byddir yn ffocysu ar un prif faes ar gyfer datblygu’r strategaethau yn yr ystafell ddosbarth sef “Sut mae hunan-asesu ac asesu cyfoedion yn gwella cyrhaeddiad disgyblion?”  Byddaf yn mynd mewn i ddyfnder gan roi cyfrifoldeb o’r dysgu yn nwylo’r dysgwyr a phwysleisio pwysigrwydd o feini prawf llwyddiant clir. Hefyd, byddaf yn edrych ar yr agwedd o’r dysgwyr yn derbyn beirniadaeth ar eu gwaith. Cyfeirir at y fethodoleg gan drafod dyluniad yr ymchwil ac yn drydydd, trafodir y data a gasglwyd ar ganlynadiau.

Diben yr ymchwiliad yw i gael persbectif gwell o agweddau athrawon tuag at disgyblion yn rhoi adborth am eu gwaith.  Penderfynais gynnal holiadur byr gydag athrawon Cam Cynnydd 3 mewn ysgol cyfarwydd i mi. Rwyf wedi tystio’r gwahanol strategaethau o Asesu ar gyfer Dysgu a’r effaith cadarnhaol ar ddysgu’r disgyblion. Yn ogystal ag holiaduron, byddaf yn cynnal cyfweliad gydag athrawes o ddosbarth Blwyddyn 6. Mae’r ffurf yma o offer ymchwil ar gyfer casgu data yn sicrhau fy mod yn derbyn barn personol athrawon profiadol a fydd yn fy helpu er mwyn datblugu’n broffesiynol.

Darpari’r Cambridge Journal of Education diffiniad cydlynol o AagD “an approach to teaching and learning that creates feedback which is then used to improve students' performance.” (Hargreaves, 2005) Mae’r astudiaeth yma’n ystyried effaith hunan-asesu ac asesu cyfoedion er mwyn gwella cyrhaeddiad disgyblion. Dywed Education Endowment Simpson er mwyn i adborth fod yn bwerus ac effaithiol, rhaid iddo fod yn benodol gywir a rhaid iddo fod â’r gallu i herio disgyblion er mwyn iddynt ddatblygu meddylfryd twf. (Dawson, et al., 2018) Mae adborth sy’n datblygu adborth twf yn annog disgyblion i wneud camgymeriadau a bod yn wydn. Mae yna ddau wahanol fath o asesu sef asesiad crynodol (asesu dysgu) ac asesiad ffurfiannol (asesu ar gyfer dysgu). (Harlen, 1997) Gwelir hunan asesu ac asesu cyfoedion yn y categori asesiad ffurfiannol ac mae’r math yma o asesu’n digwydd yn ddyddiol yn ystod yr addysgu a dysgu, gan alluogi athrawon a disgyblion i asesu cyrhaeddiad a chynnydd yn amlach. (Harlen, 1997) Y mae’n ymddangos bod y ffocws ar adborth a chyfranogiad myfyrwyr mewn Asesu ar gyfer Dysgu yn mynd law yn llaw â damcaniaeth dysgu hunan-reoledig (SRL) sy’n golygu - pan fydd disgyblion yn ymgysylltu, maent yn cymryd mwy o gyfrifoldeb am eu dysgu, ac mae eu perfformiad academaidd yn gwella. (Clark, 2012) Prif reswm i ymchwilwyr i ddangos diddordeb mewn asesu ffurfiannol ydy’r perthynas rhwng Asesu ar gyfer Dysgu a damcaniaeth dysgu hunan-reoledig. Mae’r ddau yn pwysleisio’r pwysigrwydd o annog annibynnedd a chyfrifoldeb yn eu dysgu.
Mae strategaethau sy’n cefnogi hunanasesu ac asesu cyfoedion yn pwysleisio pwysigrywdd I athrawon i fodelu enghreifftiau: ar ddechrau, yn ystod neu ar ôl cwblhau tasgau. (Brown, 2013) “Students reflect on and evaluate the quality of their work and their learning, judge the degree to which they reflect explicitly stated goals or criteria” gan nodi cryfderau a gwendidau yn eu gwaith. (Boud & Falchikov, 2007) 
O fy mhrofiad dysgu, dysgais rheidrwydd i bob disgybl ddeall y meini prawf llwyddiant er mwyn cyflawni tasg safonol gan symud ymlaen i hunan asesu gan ateb prif gofynion y dasg. Rhaid sichrau cyfeirio atynt yn barhaus. (Llywodraeth Cymru, 2007) Cynhoir bod hyn yn fwy effeithiol pan mae’r dysgwyr wedi bod yn rhan o’r creu. (Llywodraeth Cymru, 2007) Ffordd o sicrhau dealltwriaeth yw i ddefnyddio technegau holi ac ateb sy’n hybu meddwl lefel uwch. Mae’n hanfodol bod disgyblion yn cael eu hyfforddi drwy osod targedau clir y mae disgyblion yn eu deall ac yn gallu cyfeirio atynt, er mwyn gwella eu gwaith. (Boud, 2013) Mae hunanasesu yn disgrifio’r weithgaredd a ddefnyddir o fewn a thu hwnt i’r ystafell ddosbarth sy’n galluogi’r disgybl i fyfyrio ar yr hyn a ddysgwyd a’i farnu erbyn y Meini Prawf Llwyddiant a roddwyd, enghraifft o hyn yw i ddefnyddio system goleuadau traffig. (Llywodraeth Cymru, 2007)
Yn sicr, “mae gwerth unigryw i asesu cyfoedion oherwydd efallai y bydd dysgwyr yn derbyn beirniadaeth ar eu gwaith oddi wrth ei gilydd ond ni fydden nhw’n cymryd beirniadaeth athrawon o ddifrif.” (Llywodraeth Cymru, 2007) Mae hyn yn ymhelaethu ar agweddau o barth datblygiad procsimol Vygotsky, sy’n mynd i afael y gall “rhywun fwy gwybodus” helpu “scaffaldio” gan gynnig adborth. (Nordlof, 2014) “Wedi ychwanegu at ddamcaniaethau Vygotsky ….. mae bron 80% o'r hyn y mae plant yn ei ddysgu yn cael ei ddysgu oddi wrth ei gilydd.” (Llywodraeth Cymru, 2007) Dyma hyn sy’n digwydd wrth asesu cyfoedion sef proses lle mae cyfoedion yn graddio gwaith eraill seiliedig ar meini prawf yr athro. (Spiller, 2012) O fy mhrofiad i, mae hyn yn rhoi cyfle i ddisgyblion annog myfyrwyr i adlewyrchu'n feirniadol ar eu cynnydd a pherfformiad o ddysgu eu hunain ac yn helpu myfyrwyr i ddatblygu eu sgiliau o barnu. Ond rhaid sicrhau y posibilrwydd nad oes pwysau gan gyfoedion pan fydd myfyrwyr yn gwerthuso gwaith eraill. Mae angen digon o ymarfer ar ddisgyblion i fagu hyder wrth asesu cyfoedion gan arwain i fod yn fwy cymwys ynddo.
Yn yr adran hon trafodir y fethodoleg a’r egwyddorion moeseg. Nod yr ymchwil how oedd archwilio  canfyddiadau Asesu ar Gyfer Dysgu a byddaf yn canolbwyntio ar yr “Agwedd Mosaig.’ Y syniad y tu ol I’r ymagwedd yma yw bod ymchwilwyr yn casglu data drwy ystod eang o ddulliau. (Clark, 2004)  y mae’n ceisio addasu methodoleg ymchwil yn greadigol gan ganolbwyntio ar ‘listening and acknowledging’ llais y disgybl I alluogi pobl ifanc I allu mynegi I oedolion. (Clark & Moss P, 2011) Gall hyn galluogi plant I ddatblygu geirfa, dealltwriaeth a sgiliau iaith. (Clark, 2005) Y cyfathrebu pwysig yma yw sylfaen adeiladu llythrenneddd a dysgu. Mae hyn yn hanfodol I ddatblygu ymdeimlad o les a dinasyddiaeth. Profir hyn bod y ffurf yma o asesu ar gyfer dysgu yn sicrhau bod y chew Maes Dysgu a Phrofiad y Cwricwlwm Newydd yn cael eu bodloni o fewn yr ystafell dosbarth. (Llywodraeth, 2020)

Yr offer ymchwil a ddefnyddiwyd yn yr astudiaeth yma oedd cyfweliad ac holiadur. Anelaf at gadw’r holiadur gyda chwestiynau caedig a’r cyfweliad gyda rhai cwestiynau agored sydd a lle i ymelaethu. Byddai rhain yn cadw at agweddau o Agwedd Mosaic gan lwyddo i edrych ar y data gan ateb y cwestiwn ymchwil dan sylw.  Cefais y fraint o fod mewn ysgol cyfeillgar a hapus am chwe wythnos, ac mi welais strategaethau amrywiol o Asesu ar Gyfer Dysgu yn cael eu defnyddio’n naturiol ac yn rheolaidd.  Er hyn, oherwydd COVID-19, roedd absenoldeb uchel ac fe benderfynais wneud y holiadur trwy e-bost at Athrawon Cam Cynnydd 3, yn hytrach na’r disgyblion. Newidiodd hyn ffocws tuag at yr athrawon yn hytrach nag i lais y disgybl.  Anffodus oedd gwneud hyn gan fod Asesu ar gyfer Dysgu yn cael ei hystyried mor allweddol ac yn ganolog I Gwricwlwm i Gymru.  Er hyn, roedd hi’n ffordd o gael mewnwelediad i brofiadau athrawon sy’n defnyddio Asesu ar gyfer Dysgu yn ddyddiol. (Clark, 2005) 
Wrth agosau i wireddu Cwricwlwm i Gymru, mae strategaethau megis Asesu ar Gyfer Dysgu yn hanfodol i ddysgu disgyblion.  Defnyddiwyd holiadur fel offer ymchwil er mwyn darganfod beth yw barn addysgwyr o strategaethau Asesu ar Gyfer Dysgu gyda disgyblion yng ngham Cynnydd 3. Ystyrir holiadur fel prif offeryn ymchwil i gasglu data gan gynulleidfa darged. (Patten, 2016) Bydd yr holiadur yn cynnwys cwestiynau penagored a chaedig. Bydd hyn yn caniatáu i mi gasglu data sy'n ansoddol ac yn feintiol ei natur. (Patten, 2016) Defnyddiaf y rhaglen ‘Microsoft Forms,’ ble gellir greu dogfen yn hawdd gan gasglu ymatebion yn syth. Gallaf ddanfon dolen yn hawdd at athrawon Cam Cynnydd 3 gan eu cwblhau drwy e-bost. .  Mae’r holiadur, hawdd i'w gynnal ac mae'r ymatebion a gafwyd yn onest ac yn ddienw. (Lietz, 2010) Yr amser cyfartalog i lenwi holiadur yw 5 munud a gall ymatebwyr lenwi holiaduron ar adeg gyfleus iddynt. (Lietz, 2010)  Gall holiadur fod wedi'u cwblhau’n gyfrinachol ac ei analeiddio drwy siartiau a graffiau. Er effeithiolrwydd o ddefnyddio holiadur, nid yw’n bosib i arsylwi ar fynegiant ac emosiynau, felly penderfynais bod angen cynnal cyfweliad gydag athrawes Blwyddyn 6 er mwyn cael gwell dyfnder i’r pwnc.  
Cyfweliadau yw un o'r dulliau fwyaf poblogaidd o gasglu data ymchwil. (Rabiee, 2004) Prif ddiben cyfweld unigolyn yw casglu data'n helaeth a ddwys (Rabiee, 2004) syniadau a phrofiadau. (Young & Schmid, 1996)  Bydd y cyfweliad yma yn gyfarfod wyneb yn wyneb a fydd yn cael ei recordio, a byddaf yn cymryd nodiadau wrth i mi ofyn cwestiynau. Hoffwn ychwanegu, byddaf yn danfon y cwestiynau o flaen llaw er mwyn rhoi amser paratoi. Gofynnir amrywiaeth o gwestiynau agored er mwyn darganfod barn a rhagfynegiadau. 
Roedd moeseg yn hollbwysig i'r astudiaeth ymchwil hon, a glynwyd at ganllawiau British Educational Research Association (BERA) drwyddi draw. Darparwyd ffurflen foeseg (Appendix 1) sef dogfen sy’n darparu gwybodaeth am eich ymchwil i sicrhau fy mod wedi cyrraedd y safon ag osodwyd.  Hefyd rhoddwyd ffurflen caniatad (Appendix 4) i’r athrawon er mwyn darllen a'u harwyddo er mwyn cael cytundeb ysgrifenedig cyn dechrau ar y gwaith holi. Gwelwyd hyn yn “voluntary informed consent to be involved in the study” gan nodi bod hawl i dynnu'n ôl ar unrhyw adeg ac yn rhydd rhag rhagfarn. (BERA, 2018)  Wrth edrych ar ganllawiau  BERA (2018) a chydnabod amrywiaeth gwahanol o ddulliau ymchwil addysgol yn ddiamwys, y mae’r ddogfen yn nodi “Researchers should recognise the entitlement of both institutions and individual participants to privacy, and should accord them their rights to confidentiality and anonymity” Felly rhaid sicrhau fy mod yn cadw gwybodaeth personol yn anhysbys a nad oes hawl rhannu gwybodaeth a gall arwain i hunaniaeth y cyfranogwyr. (BERA, 2018) Pwysleisia y dylai holl cyfranogwyr fod yn ymwybodol o beth sy’n ddisgwyledig iddynt wneud a beth sy’n digwydd i’r gwybodaeth ar ôl ei gasglu. (BERA, 2018)  Rwyf hefyd yn deall os oeddwn yn defnyddio plant yn fy ymchwil, byddai disgwyl i mi gael caniatâd ysgrifenedig eu rhiant neu warcheidwad yn ogystal a chaniatâd y plentyn (BERA, 2018)


Bwriedir crynhoi’r canlyniadau a gasglwyd o’r adolygiad llenyddiaeth a’r ymchwil. Casglwyd ymchwil er mwyn cael darlun fwy cyflawn a dysgwyd bod dulliau gwahanol o ymchwil yn golygu lefelau gwahanol o ddilysrwydd. O’r canlyniadau a gafwyd, cefais cyfuniad o ddata meintiol ag ansoddol. (Taylor, 2005) Mae data meintiol yn cyfeirio at unrhyw wybodaeth y gellir ei feintioli, ei gyfrif neu ei fesur, a rhoi gwerth rhifiadol iddo. (Johnson & Christensen, 2000) Mae data ansoddol yn ddisgrifiadol ei natur, wedi'i fynegi yn nhermau iaith yn hytrach na gwerthoedd rhifiadol. (Johnson & Christensen, 2000) Mynegwyd bod hon yn broses araf ond hanfodol mewn ysgolion a gyda digon o ymarfer, mae’r plant yn ymgyfarwyddo’n dda (Llywodraeth Cymru, 2007)

Nod yr ymchwil oedd ceisio canfod: “Sut mae hunan-asesu ac asesu cyfoedion yn gwella cyrhaeddiad disgyblion?”
Agwedd diddorol iawn o’r cyfweliad oedd casglu barn personol yr athrawes a oedd yn gallu ateb y cwestiynau o'i phrofiadau’n uniongyrchol. Nodir nifer fawr o gryfderau a ffyrdd o wella, ond ar y llaw arall, roedd rhai heriau. Un o’r canfyddiadau mwyaf arwyddocaol sy’n deillio o’r astudiaeth hon yw’r un a ddywedir yn y cyfweliad gan yr athrawes.
 “Credaf bod asesu cyfoedion yn ffordd dda i feirniadu gwaith ei gilydd gan adrodd yn ol ar yr hyn oedd yn dda ond eto I gyd efallai bod eu cyfoedion wedi sylwi ar agweddau oedd ar goll yn y gwaith ac felly yn nodi’r camau ymlaen. (Appendix 2)
Mae hyn yn atgyfnerthu ar yr hyn a ddywedwyd “equips them with skills to self-assess and improve their own work. (Cassidy, 2007)” Golygir hyn bod darllen gwaith cyfoedion yn ehangu eu meddwl ac yn cynnig enghreifftiau a ffyrdd wahanol o feddwl i’r disgyblion. Felly, mae hyn yn codi safonau disgyblion dros amser.  Gwelwyd yn ystod fy mhrofiad dysgu bod plant yn teimlo'n fwy balch o gael adborth gan eu cyfoedion ac yn eu gweld fel tasg ysgafn a hwylus. Nodyn pwysig i ystyried yw bod cyfnewid tasgau/gwaith di-enw i asesu yn cael gwell effaith ac asesiad mwy trwyadl. (Clark & Moss P, 2011)

Bwriedir defnyddio hunan asesu yn rheolaidd yn y dyfodol i wella arfer proffesiynol yn y dosbarth. Dywedwyd yn y cyfweliad “Mae’r plant yn teimlo taw nhw sy’n rheoli dysgu eu hunain ac felly yn ffordd hwylus iawn i gymryd diddordeb yn eu gwaith.” (Appendix 2)  “Children flourish when they are in control of what they learn” (Hooper, 2012) Maen’t yn dysgu sut i wella lles gwybyddol, corfforol, cymdeithasol ac emosiynol”– sef sgiliau sy’n cael ei bwysleisio’n aml yn y Cwricwlwm Newydd i Gymru - “Dylai annog dysgwyr i fod yn annibynnol, i fynegi eu barn am eu dysgu eu hunain,” (Llywodraeth Cymru, 2020) 
Dywedwyd bod dim pwysau oddi wrth gyfoedion pan yn hunanasesu, felly darganfyddais bod defnyddio amrywiaeth o wahanol ffurf o asesu ar gyfer dysgu yn galluogi ddisgyblion i gael eu herio yn aml ond hefyd i beidio â theimlo'n rhy anghyfforddus. (Brown & Harris, 2013) Mae’n bwysig i arwahanu pan yn gwneud hyn hefyd oherwydd mae angen cymorth gwahanol ar blant o wahanol allu.
Ailadroddir trwy gydol fy ymchwil pwysigrwydd o sicrhau bod disgyblion yn deall y Meini Prawf Llwyddiant ar ddechrau’r dasg gan werthuso ar ôl cwblhau i “ddeall beth yw llwyddo yn eu gwaith.” (Appendix 3) Maen’t yn fwy debygol o gynllunio a rhagfynegi, gosod nodau yn ôl gallu eu hun a chael ymdeimlad cryfach ar sut i farnu eu cynnydd. (Clark, 2012) Mae meini prawf llwyddiant wir yn rhoi cyfle i ddisgyblion asesu dysgu eu hunain. Er hyn y maen nodi bod rhai disgyblion yn teimlo beirniadaeth wrth i gyfoedion asesu eu gwaith gan roi adborth sy’n rhy bersonol neu rhy amwys i’r unigolyn. (Jones, 2015) Wrth symud ymlaen o hyn, byddai asesu cyfoedion gyda phlant sydd ar yr un lefel  academaidd derbyn barnediagaethau’n well. Pwrpas o wneud hyn yw i godi safon gwaith y disgyblion heb roi pwysau ychwanegol yn hytrach na difetha ar eu hyder.
Wrth i ni gymharu canlyniadau’r holiadur a’r cyfweliad, gwelir patrwm tebyg yn ymddangos. Nodir cryfderau Hunan Asesu ac Asesu Cyfoedion er mwyn gweld cynnydd mewn disgyblion a gofynnwyd “Ydy asesu cyfoedion yn cael effaith gadarnhaol ar y dysgu?” Y sgor effeithiolrwydd oedd 4.67/5. Yna, gofynwyd “Ydy hunanasesu yn cael effaith gadarnhaol ar y dysgu?” a sgorwyd 4.33/5. (Appendix 4) Profwyd hyn, gan saith athro o Gam Cynnydd 3 wrth iddynt gytuno bod hyn yn ffordd effeithiol iawn o Asesu ar gyfer Dysgu. Pwysleisiwyd bod myfyrwyr yn cymryd cyfrifoldeb am asesu gwaith eu cyfoedion gan ddefnyddio’r meini prawf llwyddiant fel cymorth.
Wrth ddefnyddio rhaglen Microsoft Forms i greu’r holiadur, gallaf gasglu’r canlyniadau wrth iddynt gael eu cyflwyno. (Rhodes, 2019) Mae’n ffordd syml ac effeithiol i mi fel yr ymchwilydd ond yn ogystal i'r athrawon wrth iddyn nhw gyflwyno’u data nhw. Hefyd mae’r ddogfen yn roi yn y ffynhonnellau data er mwyn gweld yr ymatebion.
Yn dilyn hyn, roedd angen darganfod os oedd goleuo gwaith disgyblion gyda phinc plesio neu gwyrdd gwella yn ffordd hwylus o werthuso gwaith.  Cytunodd pob athro gyda’r dull yma a oedd hyn yn amlwg yn rhan o bolisi marcio’r ysgol gyda’r disgyblion yn cyfarwyddo’n gadarnhaol i’r strategaeth yma.  Y nod yw i gael disgyblion i fod yn fwy annibynnol ar ansawdd eu drafftiau cychwynnol fel y gallant weld eu gwendidau a‘r hyn aeth yn dda. Mae defnyddio codau lliw i fyfyrwyr mewn pob ffurf o asesu yn gorfodi'r disgybl i werthuso pob agwedd. Mae’n natur weledol sy’n ddeniadol iawn. (Hildrew, 2014) Rheswm gofynnwyd hyn oedd oherwydd ei fod o ddiddordeb i mi yn ystod fy mhrofiad dysgu. Hoffent wedi cael y cyfle i wneud arolwg gyda grwp bach o’r disgyblion er mwyn darganfod eu barn am bolisiau yn debyg i hyn. Mae hyn yn rhywbeth byddaf yn edrych arno yn y dyfodol. 
Mae athrawon yn credu y gallant weld gwelliannau yng ngwaith disgyblion ar ôl iddynt dderbyn adborth gan eu cyfoedion. (Liu, 2006)  Hefyd, gallant weld cynnydd wrth i blant hunanasesu. Yn yr holiadur, dywedodd un athrawes fod ail-ddrafftio yn arf gwych i brofi bod plant wedi gweld cynnydd. (Appendix 3) Mae athrawon yn defnyddio gwahanol ffurff o asesu er mwyn taro’r 4 diben ac yn ei dysgu i fod yn “dysgwyr uchelgeisiol a galluog.” Er enghraifft mae egwyddor penodol yma o asesu yn “yn gosod safonau uchel iddyn nhw eu hunain ac yn chwilio am heriau “(Llywodraeth Cymru, 2020)
Pwrpas y weithgaredd oedd i ddarganfod barn athrawon ar Asesu ar Gyfer Dysgu. Heb amheuaeth, wrth i mi gynnal adolygiad llenyddiaeth, dadansoddi holiadur a’r cyfweliad darganfyddais bod Asesu Cyfoedion ac Hunanasesu yn arf pwerus iawn o asesu. Mae'n bwysig sicrhau eich bod yn darparu cymorth ac yn broses sy’n digwydd dros amser. (Boud & Falchikov, 2007)  Yn bendant byddaf yn defnyddio fy nghanfyddiadau er mwyn gwella fy mherfformiad o fewn yr ysgol wrth fynd allan ar brofiadau dysgu gan arwain at arferion da yn yr ystafell ddosbarth. Deallaf, mae ond ar un agwedd o Asesu ar gyfer Dysgu yr wyf wedi ymchwilio i mewn ac gwerthfawrogaf bod angen i mi ehangu fy ngwybodaeth ar agweddau eraill. Mae pob agwedd yn bwysig i'w chynnwys wrth addysgu plant ac mae gan bob un ohonynt fanteision a rhwystrau gwahanol. Trwy gydol fy astudiaeth, dablygwyd dysgu proffesiynol ac mae Asesu ar gyfer Dysgu yn rhan annatod o daith dysgu disgyblion er mwyn iddynt cael y cyfleuoedd dysgu gorau. Mae wedi dod i’r amlwg bod gan asesu rôl sylfaenol i’w chwarae wrth sicrhau bod pob dysgwr unigol yn cael ei gefnogi a’i herio’n briodol (Llywodraeth Cymru, 2022)

